Hoofregter appelleer teen 'gebrekkige, oppervlakkige' uitspraak | Maroela Media
Hoofregter Mogoeng Mogoeng het appèl aangeteken teen 'n uitspraak wat hom dwing om verskoning te vra en sy pro-Israel-uitlatings terug te trek.
Regter Phineas Mojapelo het vroeër bevind dat Mogoeng om verskoning moet vra vir sy uitsprake oor die konflik tussen Israel en Palestina.
Mogoeng voer nou in sy appèl voor die geregtelike gedragskomitee (RGK) aan dat Mojapelo se redenasie agter die uitspraak "gebrekkig" en "ontstellend oppervlakkig" was aangesien hy nié grondwetlike regte in ag geneem het nie.
Maroela Media het vroeër berig die RGK het in Julie 2020 met 'n ondersoek begin na Mogoeng nadat verskeie organisasies, waaronder die drukgroep Africa4Palestine, 'n klag teen die hoofregter ingedien het nadat hy tydens 'n paneelgesprek kritiek gelewer het op die ANC-regering se eensydige benadering tot die stryd tussen Israel en die Palestyne.
Mogoeng het destyds in 'n webinaar van die Israeliese koerant Jerusalem Post pro-Israeliese uitsprake gemaak en ook gesê die Bybel se gesag is hoër as dié van die Suid-Afrikaanse Grondwet.
Mojapelo het toe bevind dat Mogoeng by 'n politieke omstredenheid of aktiwiteit betrokke geraak het wat strydig is met die kode vir regterlike gedrag.
Volgens Mogoeng het Mojapelo versuim om die grondwetlike reg op vryheid van uitdrukking en vryheid van godsdiens, geloof, denke en opinies in ag te neem.
"[Die agbare regter] het my skuldig bevind aan betrokkenheid by politieke omstredenheid op grond van die feit dat ek die Suid-Afrikaanse regering se amptelike beleid teenoor Israel gekritiseer en voorstelle vir beleidsverandering gemaak het. Dit is 'n wesenlike wanvoorstelling omdat die regering nie 'n amptelike beleid jeens Israel het wat in stryd is met enige van die uitsprake wat ek tydens die webinaar gemaak het nie."
Mogoeng versoek dat die uitspraak, wat onder meer beveel dat hy om verskoning moet vra vir sy uitlatings, ter syde gestel word.
As hy regtig so 'n "weergebore" Christen is, waarom bly hy dan stil oor regstellende aksie, wat openlike rassisme teenoor wit mense is? Dobbelary, aborsie en pornografie is ook alles wettig in SA. Hoofregter Moegoeng is ook stil daaroor. Ek wonder maar net…
Mooi regter jy het die reg om beginsels te hê!
Indien ek die Africa4palestine van raad kan voorsien, sal ek sê:"Gaan kyk bietjie in die geskiedenis boeke wat het gebeur met al die koninkryke wat Israel geboelie het. Van al die koninkryke van Moab se tyd af tot by Hitler het sleg tweede gekom toe hulle die Israeliete probeer uitwis het.
My raad:" Los Israel uit, want hulle is God se verkose volk. Lol met hulle en julle sal ondergaan!"
Dis sy asook ons almal se grondwetlike reg om iets te sê! Ek't baie respek vir die regter en staan agter hom. Hy mag immers sy geloof uit spreek en hy neem standpunt in. Ek salueer hom!
As die ANC net so bietjie dieper na Israel se beleid teenoor die Palestyne kyk, sal hulle dalk besef dis iets wat in SA kan werk. Die Palestyne is 'n minderheidsgroep waarvan Israel nie baie hou nie. So toe gee Israel vir die Palestyne die Palestinian Authority, wat maar basies 'n tuisland is. Maar die res van die wêreld is só jammer vir die Palestyne dat hulle die Palestyne help. Israel is ook slim om buitelandse belegging in die Palestinian Authority toe te laat. Die ANC kan mos dieselfde met die gehate wit mense in SA doen: "dump" ons in… Lees meer »